Gerda Steyn (gebore 3 Maart 1990) is 'n Suid-Afrikaanse vrouemaraton- en ultramaratonatleet. Sy het die op-Comrades in 2019 in 'n nuwe vrouerekordtyd van 5:58:53 gewen, die eerste vrou ooit wat onder ses uur kon aanteken in die opwedloop. Haar ouers is Pieter en Trudie Steyn, sy het 'n suster, Estie, en 'n broer, Stefan. Gerda het op 'n plaas in die omgewing van Bothaville grootgeword en in 2008 haar matriek aan die Hoërskool Bothaville behaal. Daarna het sy haar as 'n bourekenaar bekwaam aan die Universiteit van die Vrystaat. In 2014 het sy weens werk na Dubai verhuis, waar sy by 'n hardloopklub aangesluit het. Sy het haar puik talent vir hardloop hier ontdek. Sy het ook die Twee Oseane-ultramaraton in 2019 in 'n tyd van 3:31:28 gewen. Haar beste tyd oor die standaardmaraton is 2:27:48, wat sy tydens die New York-maraton in 2019 opgestel het. Op 11 April 2021 verbeter sy die 25-jaar oue Suid-Afrikaanse rekord vir die standaard maraton na 2:25:28 tydens 'n wedloop in Siena, Italië. https://www.timeslive.co.za/sport/2021-04-11-queen-gerda-steyn-breaks-25-year-old-sa-marathon-record/ "New York Road Runners Official Race Results". results.nyrr.org (in Engels).